L'alcalde de Sagunt i el regidor de Joventut i Infància visiten l’Escola d’Estiu
24 de juliol 2024

![](/media/swmjpd3b/whatsapp-image-2024-07-24-at-13-40-57_c.jpg?width=850&height=637.5)

L'alcalde de Sagunt, Darío Moreno, i el regidor de Joventut i Infància, Roberto Rovira, han visitat este matí l’Escola d´Estiu Morvedre a la Mar 2024, que compta amb més de 500 menors de 3 a 12 anys distribuïts en cinc seus. En esta ocasió, la visita ha recorregut els centres del Port de Sagunt en els quals se situa este campus, que són el CEIP María Yocasta, el CEIP Begoña i el CEIP Victoria i Joaquín Rodrigo.

El regidor de Joventut i Infància ha manifestat que estan molt contents amb el treball dels monitors i les monitores: “Són més de 500 places per als xiquets i les xiquetes de la ciutat, unes places que ajuden els pares i les mares a la conciliació familiar durant l'estiu”. L'edil de l'Ajuntament de Sagunt també ha explicat en què invertixen el temps els i les participants de l’Escola d’Estiu: “Es fan activitats d'oci educatiu, culturals, dinàmiques a la platja… un dels aspectes més importants és el foment de la creativitat i el pensament crític”.

L’Escola d´Estiu és un projecte d'educació en el temps lliure, organitzat pel departament de Joventut i Infància de l'Ajuntament de Sagunt, amb el qual es pretén que els menuts i les menudes de la ciutat puguen realitzar activitats lúdiques i educatives en les seues vacacions estiuenques. En l'edició d'enguany, la gran protagonista serà la celebració de l'aniversari d'este projecte, ja que celebra la seua tercera dècada de vida davall el lema ‘30 anys d'oci educatiu’.

![](/media/s4wnih5k/img_2763_c.jpg?width=850&height=637.5)

![](/media/nz0flp2a/whatsapp-image-2024-07-24-at-13-40-57-3-_c.jpg?width=850&height=637.5)

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-i-el-regidor-de-joventut-i-infancia-visiten-l-escola-d-estiu/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-i-el-regidor-de-joventut-i-infancia-visiten-l-escola-d-estiu/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-i-el-regidor-de-joventut-i-infancia-visiten-l-escola-d-estiu/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-i-el-regidor-de-joventut-i-infancia-visiten-l-escola-d-estiu/)